《梅雨》
宋代·薛师石

梅雨润兼旬，暑月不知夏。
溪流三尺强，舟人惊昨夜。
余家有瓜田，苹藻纷揉藉。
鱼暇失凭依，跳跃至床下。
卑湿畏暮年，扶策升台榭。
难原方丈食，互市物踊价。
四邻各凄凉，惟有酒可借。
五月藉新白，咀嚼胜枣。
闭门人事绝，几晚乌巾卸。
震雷压不住，神龙未遑暇。
或谓蛟为孽，胡不宁尔舍。
旱涝政本农，偏惠及閒架。
皇天无所私，未遽损禾稼。
一洗天下清，作我圣人化。

作者简介：（1178—1228）温州永嘉人，字景石，号瓜庐。薛弼曾孙。隐居不仕，筑室会昌湖上。工小楷，篆籀斯隶，深造其极。尤工诗。有《瓜庐集》。